FBI do të ndihmojë në hetimet për vdekjen e Asanajt
Qeveria amerikane ka ofruar ndihmë në hetimin e vdekjes së Dino Asanajt, Drejtor i Agjencisë së Privatizimit në Kosovë.
Qeveria e Shteteve të Bashkuara do të ndihmojë autoritetet në Kosovë në ndriçimin e rrethanave të vdekjes së Drejtorit të Agjencisë së Privatizimit, Dino Asanaj. Në një komunikatë për opinion të ambasadës amerikane në Prishtinë, thuhet se “". Dino Asanaj, 55 vjeçar, ndërroi jetë më 14 qershor, si pasojë e plagëve të marra nga goditjet me thikë. Ai u gjet në zyrën e tij private në periferi të Prishtinës, i plagosur rëndë nga goditjet me thikë dhe ndërroi jetë më pas në spital. Një ekip mjekoligjor i përbërë nga specialistë vendas dhe të EULEX-it, u angazhua në autopsi dhe sipas tyre, “”. Njëri nga ekspertët e mjekësisë ligjore i angazhuar në këtë rast, Arsim Gërxhaliu, tha se i ndjeri e kishte qëlluar vetën 9 herë me thikë në fyt dhe dy herë në gjoks dhe se këto të fundit ishin vdekjeprurëse. Një pjesë e shtypit në Prishtinë, që ditën e parë e kishte ngritur mundësinë e vetëvrasjes, një teori për të cilën ende ekzistojnë dyshime të thella për faktin se ai u gjet me shumë plagë të shkaktuara nga thika. Vdekja e zotit Asanaj, nxiti shumë reagime të institucioneve vendase e ndërkombëtare, ndërsa la të hapura shumë debate mbi rrethanat por edhe motivet e kësaj ngjarjeje. Kryeministri i Kosovës, Hashim Thaçi, kërkoi nga mekanizmat vendas e ndërkombëtarë që të hetohen të gjitha rrethanat e vdekjes së zotit Asanaj. Ai paralajmëroi se autoritetet nuk do të lejojnë që, siç tha, “”. Në këtë kuadër, qeveria ka kërkuar ndihmën e autoriteteve amerikane për të ndriçuar rrethanat e vdekjes së zotit Asanaj, që ishte edhe qytetar amerikan.